RÅDETS GENNEMFØRELSESAFGØRELSE 2013/73/FUSP

af 31. januar 2013

om gennemførelse af afgørelse 2011/486/FUSP om restriktive foranstaltninger over for visse personer, grupper, virksomheder og enheder på baggrund af situationen i Afghanistan

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2011/486/FUSP af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (1), særlig artikel 5 og artikel 6, stk. 1, og

ud fra følgende betragtninger:

VEDTAGET DENNE AFGØRELSE:

Artikel 1

Bilaget til afgørelse 2011/486/FUSP ændres som angivet i bilaget til nærværende afgørelse.

Artikel 2

Denne afgørelse træder i kraft på dagen for offentliggørelsen i Den Europæiske Unions Tidende.

(1) EUT L 199 af 2.8.2011, s. 57.

BILAG

I. Oplysningerne på listen i bilaget til afgørelse 2011/486/FUSP om nedennævnte person erstattes af de nedennævnte oplysninger:

A. Personer knyttet til Taleban

Badruddin Haqqani (alias Atiqullah).

Adresse: Miram Shah, Pakistan. Fødselsdato: omkring 1975-1979. Fødested: Miramshah, Nordwaziristan, Pakistan. Andre oplysninger: a) øverstbefalende for Haqqaninetværket og medlem af Taleban shuraen i Miram Shah, b) har været med til at lede angreb mod mål i Sydøstafghanistan, c) søn af Jalaluddin Haqqani, bror til Sirajuddin Jallaloudine Haqqani og Nasiruddin Haqqani, nevø til Khalil Ahmed Haqqani, d) angiveligt død i slutningen af august 2012. Dato for FN's optagelse på listen:11.5.2011.

Yderligere oplysninger fra det beskrivende resumé af grundene til opførelse på listen fra sanktionskomitéen:

Badruddin Haqqani er den operationelle leder af Haqqaninetværket, en militant gruppe med tilknytning til Taleban, der opererer fra agenturet Nordwaziristan i de føderalt forvaltede stammeområder i Pakistan. Haqqaninetværket har stået i spidsen for oprøret i Afghanistan og er ansvarligt for mange højprofilerede angreb. Haqqaninetværkets ledelse består af de tre ældste sønner af stifteren Jalaluddin Haqqani, der gik ind i Mullah Mohammed Omars Talebanstyre i midten af 1990’erne. Badruddin er søn af Jalaluddin og bror til Nasiruddin Haqqani og Sirajuddin Haqqani samt nevø til Mohammad Ibrahim Omari og Khalil Ahmed Haqqani.

Badruddin deltager i ledelsen af oprørere, der er tilsluttet Taleban, og udenlandske kombattanter i angreb på mål i det sydøstlige Afghanistan. Badruddin sidder på Miran Shah shura under Taleban, der har myndighed over Haqqaninetværkets aktiviteter.

Badruddin formodes at være en af de vigtigste militære ledere og planlæggere af selvmordsangreb i Haqqaninetværket, der leder omkring 1 000 kombattanter. Haqqaninetværket er ansvarligt for en lang række angreb i det østlige Afghanistan og i Kabul. Badruddin anses for at være direkte involveret i angreb på udenlandske og afghanske styrker samt på civile. Han arbejder tæt sammen med andre terrororganisationer som al-Qaeda og Islamic Movement of Uzbekistan.

Badruddin menes også at stå for bortførelser for Haqqaninetværket. Han har været ansvarlig for bortførelsen af talrige afghanere og udlændinge i grænseområdet mellem Afghanistan og Pakistan.

II. Oplysningerne på listen i bilaget til afgørelse 2011/486/FUSP om nedennævnte personer udgår.

A. Personer knyttet til Taleban

1. Abdul Razaq Ekhtiyar Mohammad.

2. Zabihullah Hamidi (alias Taj Mir).